गाउँकै बिष्णु आँपखोली कृषक समूहमा आवद्ध उहाँले उच्च मूल्य कृषि वस्तु विकास आयोजनाको सहयोगमा फलामका टनेल पाउनु भएको छ । आयोजनाले तीन वटा दिएको छ भने चार वटा आफैले बनाउनु भएको छ ।आयोजनाको आर्थिक तथा प्राविधिक सहयोगले आम्दानी पनि दोव्वरले बढेको उहाँले बताउँनु भयो । बाह्रैमाहिना बेमौसमी तरकारी खेती गदै आएका उहाँलाई तरकारी बेच्न पनि समस्या छैन । आयोजनाको समुन्वयमा सल्लीबजारमा रहेको कठायत सव्जी मण्डीसँग अग्रिम संझौता गर्नु भएको छ । उत्पादन गर्न सक्नु पर्यो, जति उत्पादन हुन्छ त्यति नै मण्डीले लिन्छ । आयोजनाले व्यापारीसँग सम्वन्ध स्थापित गरिदिएपछि तरकारी उत्पादन गर्ने हौसला बढेको उहाँले बताउँँनु भयो ।
